Bărbatul bătut cu picioarele în cap de un polițist din Constanța a murit, după o săptămână de comă profundă.
Bărbatul de 55 de ani bătut cu bestialitate de un polițist din Constanța a murit. Victima se afla în comă profundă, după ce în urmă cu o săptămână a fost bătut cu picioarele în cap de un polițist.
Un bărbat de 55 de ani a murit la spital, vineri seara, după ce în urmă cu o săptămână a fost bătut cu bestialitate de un polițist din cadrul IPJ Constanța și a intrat în comă.Victima a fost agresată de polițist în cursul zilei de 4 iunie, primind mai multe lovituri cu picioarele în cap.Polițistul a fost arestatAgresorul, un polițist în vârstă de 26 de ani, din municipiul Constanţa, a fost arestat preventiv patru zile mai târziu, pe 8 iunie, pentru săvârşirea infracţiunii de vătămare corporală.Din probatoriu rezultă că poliţistul i-a aplicat unui bărbat de 55 de ani lovituri cu piciorul, la nivel capului."În urma loviturilor, victima are nevoie de 100 de zile de îngrijiri medicale, în cazul supravieţuirii (prognostic rezervat), viaţa i-a fost pusă în primejdie prin hemoragie meningo-cerebrală, necesitând îngrijiri medicale în condiţii de terapie intensivă (comă, stop cardio-respirator resuscitat); ţinând cont de topografia leziunilor traumatice şi de gravitatea lor, cel mai probabil mecanismul de producere a fost lovire cu piciorul la nivelul feţei şi mentonului cu hiperextensia capului", se arată într-un comunicat al Parchetului de pe lângă Tribunalul Constanţa.Inculpatul şi victima frecventau acelaşi bar, iar agresiunea s-a produs în apropierea acestuia.